## ΔΙΑΔΙΚΑΣΙΑ ΕΠΙΛΟΓΗΣ ΚΑΙ ΑΡΜΟΔΙΟΤΗΤΕΣ ΥΠΕΥΘΥΝΩΝ ΣΧΟΛΙΚΩΝ ΕΡΓΑΣΤΗΡΙΩΝ ΠΛΗΡΟΦΟΡΙΚΗΣ ΚΑΙ ΕΦΑΡΜΟΓΩΝ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ (ΣΕΠΕΗΥ)

Αριθ. Πρωτ. 155535/Δ2/**19-09-2018**/ΥΠΠΕΘ

ΓΕΝΙΚΗ ΔΙΕΥΘΥΝΣΗ ΣΠΟΥΔΩΝ Π/ΘΜΙΑΣ
& Δ/ΘΜΙΑΣ ΕΚΠ/ΣΗΣ
ΔΙΕΥΘΥΝΣΗ ΣΠΟΥΔΩΝ, ΠΡΟΓΡΑΜΜΑΤΩΝ & ΟΡΓΑΝΩΣΗΣ Δ/ΘΜΙΑΣ ΕΚΠ/ΣΗΣ
ΤΜΗΜΑ Α΄ ΣΠΟΥΔΩΝ & ΕΦΑΡΜΟΓΗΣ ΠΡΟΓΡΑΜΜΑΤΩΝ
ΔΙΕΥΘΥΝΣΗ ΕΠΑΓΓΕΛΜΑΤΙΚΗΣ ΕΚΠ/ΣΗΣ
ΤΜΗΜΑ Β΄ ΜΑΘΗΤΙΚΗΣ ΜΕΡΙΜΝΑΣ & ΣΧΟΛΙΚΗΣ ΖΩΗΣ
Πληροφορίες: Ι. Ελευθερόπουλος (Γ/σια, ΓΕ.Λ.)
Ν. Ασμαργιανάκη (ΕΠΑ.Λ.)
**Τηλέφωνο: 210-3442225 (Γ/σια, ΓΕ.Λ.)**210-3442034, 210-3442217 (ΕΠΑ.Λ.)
E-mail: elpinor(ΣΤΟ)minedu.gov.gr (Γ/σια, ΓΕ.Λ.)
nasmargianaki(ΣΤΟ)minedu.gov.gr (ΕΠΑ.Λ.)
Fax: 210-3443390 (Γ/σια, ΓΕ.Λ.)

ΘΕΜΑ: **«Επιλογή και αρμοδιότητες Υπεύθυνου/ης Σχολικού Εργαστηρίου Πληροφορικής και Εφαρμογών Ηλεκτρονικών Υπολογιστών (Y.Σ.Ε.Π.Ε.Η.Υ.) των Γυμνασίων, Γενικών Λυκείων (ΓΕ.Λ.) και Επαγγελματικών Λυκείων (ΕΠΑ.Λ.)»**

### Καθήκοντα Υ.Σ.Ε.Π.Ε.Η.Υ.

Τα καθήκοντα του/της Υ.Σ.Ε.Π.Ε.Η.Υ. περιγράφονται αναλυτικά στον «Κανονισμό Λειτουργίας Εργαστηρίου Πληροφορικής και Εφαρμογών Η/Υ».

Ο/Η Υ.Σ.Ε.Π.Ε.Η.Υ. υποστηρίζει συμβουλευτικά τη λειτουργία της σχολικής μονάδας σε θέματα που αφορούν στις Τ.Π.Ε., χωρίς αυτό να σημαίνει ότι αναλαμβάνει και τη διεκπεραίωση των σχετικών εργασιών

Επισημαίνεται ότι ο/η Υ.Σ.Ε.Π.Ε.Η.Υ. αναλαμβάνει την **ευθύνη του Σ.Ε.Π.Ε.Η.Υ.** ως**αποκλειστική εξωδιδακτική απασχόληση** κατά την κατανομή των εξωδιδακτικών εργασιών από τον σύλλογο των διδασκόντων και των διδασκουσών της σχολικής μονάδας, σύμφωνα με την παράγραφο 14 του άρθρου 66 του Ν. 4386/11-05-2016 (Φ.Ε.Κ. 83, τεύχος Α΄).

Διευκρινίσεις επί του ορισμού Υ.Σ.Ε.Π.Ε.Η.Υ.

i) **Σε περίπτωση κατά την οποία υπάρξουν περισσότεροι/ες του ενός/μιας υποψήφιοι/ες**Υ.Σ.Ε.Π.Ε.Η.Υ. και συγκεντρώσουν τον ίδιο αριθμό μορίων, επαφίεται στον σύλλογο των διδασκόντων και των διδασκουσών της σχολικής μονάδας να προτείνει ως Υ.Σ.Ε.Π.Ε.Η.Υ. τον/την υποψήφιο/α που θεωρεί ως καταλληλότερο/η.

ii) Σε κάθε σχολική μονάδα ορίζεται ένας/μία (1) Υ.Σ.Ε.Π.Ε.Η.Υ.

iii) Αν σε μια σχολική μονάδα υπάρχουν δύο (2) ή περισσότερα Σ.Ε.Π.Ε.Η.Υ., ορίζεται ως Υ.Σ.Ε.Π.Ε.Η.Υ. ένας/μία (1) εκπαιδευτικός για κάθε Σ.Ε.Π.Ε.Η.Υ., ώστε να δίνεται η δυνατότητα σε όσο το δυνατόν περισσότερους/ες εκπαιδευτικούς να ασκήσουν καθήκοντα Υ.Σ.Ε.Π.Ε.Η.Υ.

iv) Αν σε σχολική μονάδα με δύο (2) ή περισσότερα Σ.Ε.Π.Ε.Η.Υ., ορισθεί ένας/μία (1) Υ.Σ.Ε.Π.Ε.Η.Υ. για περισσότερα του ενός (1) Σ.Ε.Π.Ε.Η.Υ., για οποιονδήποτε λόγο, αυτός/ή**απαλλάσσεται από τις εφημερίες.**

v) Αν σε σχολικό συγκρότημα, στο οποίο στεγάζονται περισσότερες από μία (1) σχολικές μονάδες, υπάρχει μόνον ένα (1) Σ.Ε.Π.Ε.Η.Υ., ορίζονται ως Υ.Σ.Ε.Π.Ε.Η.Υ. ένας/μία (1) εκπαιδευτικός από κάθε σχολική μονάδα.

vi) Ως Υ.Σ.Ε.Π.Ε.Η.Υ. σχολικής μονάδας τοποθετείται, κατά προτίμηση, **εκπαιδευτικός που πρόκειται να διδάξει τα μαθήματα Πληροφορικής σε αυτή για τουλάχιστον τρεις (3) ημέρες την εβδομάδα.**

vii) Εάν εκπαιδευτικός καλύπτει στη σχολική μονάδα που ανήκει, τη διδασκαλία των μαθημάτων Πληροφορικής σε λιγότερες από τρεις (3) ημέρες την εβδομάδα και συμπληρώνει το υποχρεωτικό διδακτικό ωράριό του/της σε άλλη ή σε άλλες σχολικές μονάδες, στην οποία ή στις οποίες έχουν ήδη ορισθεί Υ.Σ.Ε.Π.Ε.Η.Υ., μπορεί να ορισθεί ως Υ.Σ.Ε.Π.Ε.Η.Υ. στη σχολική μονάδα που ανήκει.

viii) Εάν εκπαιδευτικός έχει ορισθεί ως Υ.Σ.Ε.Π.Ε.Η.Υ. σε σχολική μονάδα και πρόκειται να διδάξει μαθήματα Πληροφορικής και σε άλλη ή σε άλλες σχολικές μονάδες προς συμπλήρωση του/της υποχρεωτικού διδακτικού ωραρίου του/της και στην οποία ή στις οποίες, για οποιονδήποτε λόγο, δεν μπορεί να ορισθεί ως Υ.Σ.Ε.Π.Ε.Η.Υ. άλλος/η εκπαιδευτικός που πρόκειται να διδάξει μαθήματα Πληροφορικής σε αυτή ή σε αυτές, τότε ο/η πρώτος/η εκπαιδευτικός μπορεί να ορισθεί ως Υ.Σ.Ε.Π.Ε.Η.Υ. και στην άλλη ή στις άλλες σχολικές μονάδες. Στην περίπτωση αυτή ο/η εκπαιδευτικός απαλλάσσεται από τις εφημερίες σε όλες τις σχολικές μονάδες στις οποίες έχει ορισθεί ως Υ.Σ.Ε.Π.Ε.Η.Υ.

ix) Δεν μπορεί να ορισθεί ως Υ.Σ.Ε.Π.Ε.Η.Υ. ο/η Διευθυντής/ντρια σχολικής μονάδας. Κατ’ εξαίρεση, μπορεί να ορισθεί ως Υ.Σ.Ε.Π.Ε.Η.Υ. ο/η Διευθυντής/ντρια σχολικής μονάδας, εφόσον είναι ο/η μοναδικός/ή υπηρετών/ούσα εκπαιδευτικός που πρόκειται να διδάξει σε αυτή τα μαθήματα Πληροφορικής.

x) Δεν μπορεί να ορισθεί ως Υ.Σ.Ε.Π.Ε.Η.Υ. ο/η Υποδιευθυντής/ντρια σχολικής μονάδας. Κατ’ εξαίρεση, μπορεί να ορισθεί ως Υ.Σ.Ε.Π.Ε.Η.Υ. ο/η Υποδιευθυντής /ντρια σχολικής μονάδας, εφόσον είναι ο/η μοναδικός/ή υπηρετών/ούσα εκπαιδευτικός που πρόκειται να διδάξει σε αυτή τα μαθήματα Πληροφορικής.

xi) Σε περίπτωση κατά την οποία σε σχολική μονάδα**δεν εκδηλωθεί ενδιαφέρον για τη θέση του/της Υ.Σ.Ε.Π.Ε.Η.Υ.,** γίνεται υποχρεωτική ανάθεση σε εκπαιδευτικό μεταξύ εκείνων που πρόκειται να διδάξουν σε αυτή τα μαθήματα Πληροφορικής και κατά προτεραιότητα σε εκείνους/ες που πρόκειται να τα διδάξουν ως πρώτη ανάθεση, σύμφωνα με τις προαναφερθείσες Υπουργικές Αποφάσεις, μετά από πρόταση του συλλόγου των διδασκόντων και των διδασκουσών προς την οικεία Δ.Δ.Ε.

xii) Επειδή η χρήση του Σ.Ε.Π.Ε.Η.Υ. αποτελεί αναπόσπαστο μέρος της διδασκαλίας των μαθημάτων Πληροφορικής, σε περίπτωση κατά την οποία δεν είναι δυνατόν να ορισθεί ως Υ.Σ.Ε.Π.Ε.Η.Υ. σχολικής μονάδας μόνιμος/η ή αναπληρωτής/τρια εκπαιδευτικός πλήρους ωραρίου, μπορεί να ορισθεί και αναπληρωτής/τρια μειωμένου ωραρίου ή ωρομίσθιος/α εκπαιδευτικός.

Με ευθύνη των Διευθύνσεων των σχολικών μονάδων να ενημερωθούν ενυπόγραφα όλοι/ες οι εκπαιδευτικοί που μπορούν να διδάξουν τα μαθήματα Πληροφορικής, σύμφωνα με τις προαναφερθείσες Υπουργικές Αποφάσεις.

Ο ΓΕΝΙΚΟΣ ΓΡΑΜΜΑΤΕΑΣ
ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ
ΓΕΩΡΓΙΟΣ ΑΓΓΕΛΟΠΟΥΛΟΣ

**Βλ. : https://edu.klimaka.gr/nomothesia/dioikhtika/911-diadikasia-orismu-ypevthynu-ergasthriu-plhroforikhs-sepehy**